TÄNAVAKARJANE
"Ei ole midagi uut päikese all," on öeldud Piibli Koguja raamatus.
Uus pole ka psühholoogide poolt tõestatud tõsiasi,
et inimene tunneb täielikku rahulolu alles siis,
kui teda tingimusteta armastatakse ja kui ta ise kedagi armastab.
Miks on see nii? Sest Jumal on meid sellisteks loonud.
Jumal on loonud sind ja mind armastuse jaoks.
Ta on loonud meid armastust vastu võtma ja seda jagama.
Sellepärast me olemegi olemas.
On olemas erinevaid armastusi:
näiteks poisi ja tüdruku vaheline armumine ja seksuaalne eros-armastus.
Need armastused erinevad aga sootuks sellest armastusest,
millest mina rääkida kavatsen - Jumala armastusest.
Kõige selgemalt väljendades on see
Jumala poolne isa- ja emaarmastus inimese vastu.
Apostel Paulus kirjutas 1. kirjas korintlastele luuleread,
mis on tänaseks juba peaaegu klišeeks muutunud.
Neid ridu loetakse tihti ette pulmades jne.
"Armastus on pika meelega..."
Tegelikult on see kiri sügavamõtteline.
Nende ridade vägi ei seisne tekstis, vaid nende taga olevas mõttes.
See kiri räägib Jumala armastusest.
"Kui ma räägiksin inimeste ja inglite keeli
või räägiksin sinule arusaadavas keeles,
ja valdaksin üleloomulikke taevaseid keeli
ning jagaksin kogu oma vara vaestele, nii et nad söönuks saaksid,
aga mul ei oleks armastust - ei oleks mul midagi.
Ma oleksin kumisev vasknõu või kõlisev kuljus."
Mida see tähendab?
Tänapäeva inimene vist isegi ei tea, milline on kumiseva vasknõu hääl.
Tõenäoliselt kõlab see nagu põrisev trumm või lehmakella helin.
Kristlase elus ongi küsimus selles,
kas ta tunneb tõelist Jumala armastust?
Ka ma võiksin karjuda oma südame kasvõi tühjaks:
"Nii palju on Jumal maailma armastanud,
et Ta andis oma ainusündinud Poja!"
Kuid sellest pole abi,
sest tegelikkuses võib inimese südant tõeliselt puudutada
vaid ehtne ja siiras Jumala armastus.
Oled sa kunagi mõelnud selle peale, et Juudas reetis Jeesuse
hoolimata sellest, et nad olid kolm aastat väga lähedased olnud?
Kuidas saab see võimalik olla? Ta ju nägi mida Jeesus tegi.
Sellegipoolest õnnestus tal asja point maha magada.
Kord, kui üks naine valas Jeesuse peale kallist õli,
osutades sellega Tema vastu tõelist inimese armastust,
Juudas vihastas, sest tema arvates oleks pidanud selle õli maha müüma
ja saadud raha eest vaestele toitu ostma.
Tegelikult aga oli selle tehingu ainsaks eesmärgiks omakasu,
sest ta oli varas.
Ta ei näinud kunagi armastust ega tajunud seega asja iva.
Juudas ihaldas võimu ja sära.
Ta lootis, et kui Jeesusest saab Israeli päästja
ja roomlased Israelist välja kihutatakse,
saab temast Jeesuse kindral ja valitsusmees.
Tal olid algusest peale valed motiivid.
Ning sellest tingituna ta ka lõpuks Jeesuse reetis.
Ta reetis Jeesuse suudlusega.
Keegi ei saanud sellest koheselt aru.
Juudas veetis palju aega koos Jeesusega,
kuid ei mõistnud, et Jumal on armastus ja et armastus oli ka
Jeesuse maa peale tuleku kõige olulisemaks põhjuseks.
Sellepärast ei tohi me lasta end välisel petta.
Kui meie tegude motiiviks ei ole armastus,
ei jää need igavikus Jumala palge ees püsima.
Kui me heategude motiiviks on auahnus,
lootes, et tänu neile inimesed meid rohkem austavad,
on nende tegude väärtus tühine.
Selline käitumine on variserilik, silmakirjalik ja religioosne.
Jumal ei oota meilt sellist käitumist.
Ta tahab, et Tema rahu ja armastus oleks meiega.
Ta tahab, et me tunneksime Teda sellisena nagu Ta on.
Ta tahab, et Tema armastus mõjutaks meid sisemiselt,
nii et see paistaks ka väljapoole.
Kui Jumala armastus ei puuduta meie südameid,
on olemas suur oht,
et me näitame end maailmale sellisest küljest,
mis ei ole Jumalale meelepärane.
Jeesus ütles variseride ülematele:
"...ma tunnen teid, teie sees ei ole armastust Jumala vastu."
Meil tuleb aru saada, et armastus on püha.
Armastust ei ole põrgus ega hingevaenlasel;
seda ei ole religioossetel juhtidel ega variseridel.
Armastus on Jeesusel Kristusel ja neil, kes usuvad Temasse.
Me vajame seda, et muuta maailma.
Maailm ei vaja kohtumõistmist.
Jeesus ei tulnud maailma üle kohut mõistma.
Ta tuli, et maailm saaks Tema läbi päästetud.
Milline on me sõnum? Kas see, et te lähete põrgusse?
Ei. Meie sõnum on, et Jeesus tuli sellepärast,
et sa saaksid päästetud ja võiksid tunda igavest armastust,
millega Isa on sind enda poole tõmmanud.
See on igale patusele hea uudis.
See on hea uudis kõigile neile, kes on seotud valede asjadega,
nagu näiteks narkomaaniaga või pornoga, vihaga või vägivallaga.
Jumal tahab öelda kõigile sellistele inimestele,
et ta armastab, mitte ei vihka neid.
Ta tahab su elu korda seada ja sind uuendada.
Ta tahab muuta sind seestpoolt väljapoole.
Kui öeldakse, et usklik inimene on "seaduse all",
siis see tähendab seda, et ta on tegude usklik,
kes püüab oma enda heategudega Jumala heakskiitu ära teenida.
Kui inimene elab "seaduse all",
siis ei ole ta Uut Lepingut kuigi sügavuti mõistnud.
Sest muidu elaks ta Uue Lepingu kohaselt
armastuse ja armu seaduse all.
Me peamegi elama seaduste all,
aga mitte Vana Lepingu seaduste kohaselt, mis meid surma mõistavad.
Uue Lepinguga kaasneb uus seadus.
Jeesus ütles: "Ma annan teile uue käsu:
armastage üksteist, nagu mina olen armastanud teid."
Seega elame Jumala armastuse ja armu seaduse all.
Jeesus täitis kõik seadused -
nii Vana Lepingu seadused, kui ka Uue Lepingu armastuse seaduse.
Ta on andnud oma seadused usklike südametesse ja meeltesse.
Ta on andnud meie südametesse tõelise armastuse.
"Jumala armastus on välja valatud meie südamesse
Püha Vaimu läbi, kes meile on antud."
Tõlge: Kaja Ylötalo